यूनानी भाषा
यूनानी (अंग्रेजी: Greek; यूनानी: Ελληνικά IPA: [eliniˈka] या प्राचीन यूनानी: Ελληνική γλώσσα, IPA: [eliniˈci ˈɣlosa]), हिन्द-यूरोपीय (भारोपीय) भाषा परिवार की स्वतन्त्र शाखा है, जो यूनानी लोगों द्वारा बोली जाती है। दक्षिण बाल्कन से निकली इस भाषा का अन्य भारोपीय भाषा की तुलना में सबसे लम्बा इतिहास है, जो लेखन इतिहास के 34 शताब्दियों में फैला हुआ है। अपने प्राचीन रूप में यह प्राचीन यूनानी साहित्य और ईसाईयों के बाइबल के न्यू टेस्टामेण्ट की भाषा है। आधुनिक स्वरूप में यह यूनान और साइप्रस की आधिकारिक भाषा है और लगभग 2 करोड़ लोगों द्वारा बोली जाती है। लेखन में यूनानी अक्षरों का उपयोग किया जाता है। यूनानी भाषा के दो विशेष मतलब हो सकते हैं : प्राचीन यूनानी भाषा, जिसे एक शास्त्रीय भाषा माना जाता है। आधुनिक यूनानी भाषा, जो यूनान की राजभाषा है।